Document ID: /roh_data/filtered/fineweb-2-filterrobots_roh.jsonl.gz/16245

Minisguard dals 10.11.2018
- Sonda, 10.11.2018, 17:40
Cun u senza cornas?
Mo anc mintga 10avla vatga porta cornas. Quai na plascha betg al pur Armin Capaul. Tar ina vatga tutgian las cornas sco ina autra part dal corp era. Tegnair vatgas cun cornas custa dentant dapli. Armin Capaul ha perquai ramassà millis e millis da suttascripziuns ed ussa decidan tut las Svizras ed ils Svizzers sur 18, sche purs che han vatgas cun cornas duain survegnir dapli raps.
Dronas – cun il boom vegnan era ils problems.
Avant paucs onns eri anc in eveniment, sch’ins veseva ina drona a sgular. Ozendi ha bunamain mintgin gia vis dronas a sgulond e blers possedan sezs ina. Ins po discurrer dad in boom da dronas. Ma cun la derasaziun vegnan era ils problems. Enfin ussa na stuevan ils pilots betg registrà lur dronas. Ma quai duai sa midar en il futur. Il Minisguard ha visita novizs durant in curs ed in pilot che dovra dronas mintga di.